ยอมรับความเปลี่ยนแปลง มีความรู้ในเรื่องภาวะหมดประจำเดือน เสริมสร้างทัศนคติเชิงบวกต่อวัยทอง
การทำอะไรบางอย่างอาจยากขึ้น เช่น การรักษาน้ำหนักตัว แต่แทนที่จะบ่นโวยวายในเรื่องนี้ ให้ยอมรับการเปลี่ยนแปลงเสีย บางทีนี่อาจเป็นเวลาที่คุณต้องการพื้นที่เพิ่มขึ้น  ถ้าหากมีการเปลี่ยนแปลงใดที่คุณยากจะรับสภาพได้ ให้ส่องกระจกแล้วพูดแบบตัวอย่างว่า “ฉันยอมรับในร่างกายใหม่นี้” เมื่อเวลาผ่านไป คุณจะเชื่อเช่นนั้นจริงๆ วัยทองนั้นเป็นเสมือนทางแยก เป็นเวลาให้คุณได้ถือกำเนิดใหม่ เปลี่ยนจุดมุ่งหมาย และเริ่มสำรวจความต้องการของตนเองมากขึ้น มันจะกลายเป็นเวลาที่คุณจะเลิกผ่อนปรนความต้องการของตัวเองเพื่อผู้อื่น และเริ่มทำการเปลี่ยนแปลงสิ่งที่จำเป็นสำหรับการมีอนาคตในเชิงบวก คุณกำลังละทิ้งส่วนหนึ่งของชีวิตที่เคยหล่อหลอมเป็นตัวคุณ หาการเฉลิมฉลองสั่งลาช่วงชีวิตนั้นและต้อนรับช่วงชีวิตอีกขั้นของการเป็นผู้ใหญ่กัน  จัดปาร์ตี้อำลาประจำเดือน! พาตัวเองออกไปท่องเที่ยว ไปสักรอยสักที่อยากทำมาตลอด ก่อนที่ความวุ่นวายของทศวรรษก่อนหน้านั้นจะกลืนกินเวลาของคุณไป คุณน่าจะเคยมีแผนการสำหรับตัวเองอยู่ก่อน ตอนนี้ละถึงเวลาที่จะหวลกลับไปหาความฝันเหล่านั้น กลับไปทำงานที่เคยทิ้งจนขึ้นสนิม เริ่มงานใหม่ ไปแสวงบุญ หรือเริ่มธุรกิจใหม่ๆ มองหาเพื่อนที่มีประสบการณ์เหมือนกับคุณ หรือได้ผ่านช่วงหมดประจำเดือนมาแล้ว การปลดเปลื้องภาระของตัวคุณเองในท่ามกลางเพื่อนฝูงที่ไว้ใจได้และเข้าใจเรานั้นจะช่วยบรรเทาความกังวลใจได้มากมาย และยังตอกย้ำว่าคุณอยู่ในกลุ่มมิตรที่ดีแล้ว  แบ่งปันเรื่องราว ให้กำลังใจกันและกัน ร่วมหัวเราะไปด้วยกัน ให้ความสนใจเป็นพิเศษกับหนังสือที่ผู้เขียนเป็นสุภาพสตรีที่ผ่านช่วงนั้นมาแล้ว หรือคนที่กำลังปรับตัวอยู่! อ่านดูว่าประสบการณ์ของผู้หญิงคนอื่นจะช่วยให้คุณเข้าใจความเป็นไปได้ที่หลากหลายระหว่างช่วงหมดประจำเดือนนี้ เช่นเดียวกับจะช่วยตอกย้ำว่าคุณไม่ได้เผชิญกับเรื่องนี้แต่เพียงลำพังนะ หนังสือที่ดีเล่มหนึ่งสำหรับเริ่มต้นอ่านคือ The Wisdom of Menopause: The Complete Guide to Physical and Emotional Health During the Change. ของ ดร. คริสเตียน นอร์ทรัป (Christiane Northrup) ใช้หนังสือหรืออินเทอร์เน็ตค้นดูอาการทั้งร่างกายและจิตใจ การรู้ล่วงหน้าว่าจะเจออะไรบ้างจะช่วยได้เวลาที่คุณรู้สึกหงุดหงิด ไม่พอใจ หรือหมดความอดทน การย้อนตามอารมณ์เหล่านี้กลับไปสู่ความเป็นจริงของวัยทองจะช่วยคุณผ่านมันมาได้ แทนที่จะมองตัวเองว่าจู่ๆ ก็อารมณ์ไม่ดี มีเรื่องราวมากมายที่กล่าวถึงการเดินทางอันแสนน่ากลัวของหญิงสาวเมื่อต้องผ่านวัยทอง โดยมักจะลงตีพิมพ์ตามนิตยสารผู้หญิง ความเป็นจริงก็คือเรื่องราวเหล่านี้มักไปเน้นประสบการณ์ที่ไม่ได้จะพบเจอกันบ่อยๆ ยิ่งประสบการณ์นั้นเร้าใจและแปลกพิลึกแค่ไหนมันก็ยิ่งขายได้ แต่นั่นไม่ได้หมายความว่ามันเป็นภาพสะท้อนของประสบการณ์ทั่วไปที่โดยเฉลี่ยแล้วเราจะต้องเจอสักหน่อย มองหาหนังสือหรือบทความที่สะท้อนแง่มุมและประสบการณ์ที่ดีและเป็นกลาง แทนที่จะเป็นเรื่องแย่ๆ ถ้าคุณไม่รู้ว่าควรจะคาดหวังอะไรกับภาวะหมดประจำเดือน คุณจะยิ่งอ่อนไหวกับเรื่องร้ายๆ รู้สึกกดดันที่จะต้องเข้ารับการรักษาซึ่งคุณอาจไม่จำเป็นต้องทำเสียด้วยซ้ำ และความกังวลว่าความเปลี่ยนแปลงนี้มันจะเกินเลยเหนือการควบคุม วิธีหนึ่งที่จะต่อสู้กับมันได้ก็แค่รับฟังเรื่องราวประสบการณ์ตรงจากผู้หญิงที่คุณรู้จัก! แค่นี้ก็ทำให้คุณได้ยินประสบการณ์มากมายแล้วล่ะ ข้อมูลนั้นคือพลังที่จะนำไปสู่ปัญญา เมื่อคุณซึมซับข้อมูลเรื่องภาวะหมดประจำเดือนนี้ ให้เชื่อในสัญชาตญาณของตัวเอง เชื่อในทักษะการคิดวิเคราะห์ และโดยเฉพาะอย่างยิ่งร่างกายคุณเองนั่นแหละที่จะบอกคุณได้ว่าอะไรที่จะเป็นจริง  คุณอาจจะรู้มากกว่าที่คุณคิดเอาไว้นะ! เบื้องต้นคุณมีแค่สองตัวเลือก: คุณจะเผชิญหน้ากับวัยทองด้วยความกราดเกรี้ยวและปฏิเสธมัน (แต่ยังไงมันก็ยังต้องเกิดขึ้นอยู่ดี) หรือคุณจะยอมรับอย่างที่มันเป็นไป แล้วใช้ประโยชน์จากช่วงเวลาเปลี่ยนผ่านนี้ในการกำหนดตัวตนที่คุณจะเป็นไปตลอดช่วงชีวิตที่เหลือ   เวลาที่คุณรู้สึกเกิดความรู้สึกแย่ๆ ขึ้นมา หรือพบตัวเองหมกมุ่นกับอาการนี้จนเกินไป ให้หยุดแล้วผ่อนลมหายใจ บอกกับตัวเองว่า “ฉันยอมรับในการเปลี่ยนแปลงนี้” ในสังคมที่เชิดชูความหนุ่มสาว มันง่ายมากที่จะตกอยู่ในกับดักของความรู้สึกว่าเมื่อเข้าสู่วัยทองที่หมดประจำเดือนนั้น ความเป็นผู้หญิงของคุณจะถูกลดทอนลงมา ความจริงก็คือคุณก็ยังเป็นผู้หญิงไม่ต่างจากเดิม! จริงๆ แล้ว การหมดประจำเดือนนั้นเป็นประสบการณ์ร่วมมากที่สุดอย่างหนึ่งของผู้หญิงทุกคนต่างหาก!  ใช้การเปลี่ยนแปลงนี้เป็นโอกาสในการผูกสัมพันธ์กับผู้หญิงคนอื่น โดยการพูดคุยกับผู้หญิงคนอื่นเกี่ยวกับการเปลี่ยนแปลงนี้ คุณสามารถสร้างความสัมพันธ์ใหม่ผ่านทางความเป็นผู้หญิงที่จะอยู่ยืนนาน สำหรับผู้หญิงหลายคนแล้ว วัยทองคือช่วงเวลาในการนิยามบทบาทหน้าที่ ความสนใจ และปลุกความตั้งใจเดิมขึ้นมาใหม่ ผู้หญิงหลายคนพบว่านี่เป็นเวลาที่จะครุ่นคิดว่าพวกเธออยู่ตรงจุดไหนและจะมุ่งหน้าต่อไปในทิศทางใด  มีอะไรที่คุณนึกอยากจะทำมาโดยตลอดหรือเปล่า ในที่สุดนี่จะเป็นเวลายุติหรือเปลี่ยนแปลงความสัมพันธ์ที่เป็นไปในแง่ลบไหม หรือนี่อาจเป็นช่วงเวลาที่คุณจะนึกถึงตัวเองก่อนและทำในสิ่งที่คุณปรารถนามาโดยตลอด หากคุณรู้สึกเครียดในยามเข้าวัยทอง ฮอร์โมนที่แปรปรวนอาจยิ่งทำให้อาการหนักขึ้นไปอีก แทนที่จะหันไปหายาแก้เครียด มาลองใช้วิธีอื่นคลายเครียดกัน  คุณสามารถรับมือกับงานได้ต่างจากเดิมหรือไม่ คุณสามารถไปเรียนโยคะ ทำสมาธิ หรือฟิตเนสหรือเปล่า การฝึกลมหายใจลึกๆ ช่วยได้มากกับภาวะร้อนวูบวาบในวัยหมดประจำเดือนนี้ มีนอาจต้องฝึกกันหน่อยแต่รับรองว่าได้ผล ร่างกายที่แข็งแรงจะช่วยเกื้อหนุนจิตใจที่แข็งแรงและพาคุณฝ่าช่วงเปลี่ยนผ่านนี้ ใช้อาหาร น้ำ และการออกกำลังกายเสริมพลังให้ตัวเองพร้อมเจอการเปลี่ยนแปลงในชีวิต  ใช้อาหารเป็นวิธีในการทำให้อารมณ์ดีขึ้น หันไปหา "อาหารซูเปอร์ฟู้ดส์สำหรับวัยทอง" อย่างเช่นอาหารไม่ผ่านการแปรรูป ผักและผลไม้ ถั่ว ปลา อาหารที่ปราศจากน้ำตาล เป็นต้น  ดื่มน้ำเยอะๆ เพื่อให้ไม่ขาดน้ำ ระดับฮอร์โมนที่เปลี่ยนแปลงมีผลต่อการที่เซลล์ในร่างกายจะเก็บกักความชื้นไว้ได้ ใช้การออกกำลังกายเป็นวิธีรักษาอารมณ์ที่ดีและร่างกายที่แข็งแรง การออกกำลังกายได้รับการพิสูจน์ว่าช่วยลดความรุนแรงและความถี่ของการเกิดภาวะร้อนวูบวาบ
ยอมรับตัวเอง. รักในวิสัยทัศน์ที่กระจ่างชัดเจนขึ้นที่มาพร้อมกับวัยทอง. ร่ำลาอดีต. เก็บเกี่ยวในสิ่งที่คุณเคยละทิ้งเอาไว้. หาจุดแข็งในเพื่อนๆ. หาหนังสือเรื่องวัยทองมาอ่าน. เรียนรู้ว่าควรคาดหวังอะไร. ค้นหาเรื่องราวหลากหลายแบบ. พูดคุยกับผู้หญิงคนอื่นๆ. เชื่อใจในสิ่งที่คุณรู้. ทำการเลือก. จำไว้ว่ายังไงคุณก็ยังเป็นผู้หญิงอยู่. ปลุกความตั้งใจเดิมขึ้นมาใหม่. ใช้วิธีการกำจัดความเครียด. รักษาสุขภาพของร่างกายให้แข็งแรง.
https://www.wikihow.com/Remain-Upbeat-About-Menopause https://www.wikihow.com/Remain-Upbeat-About-Menopause https://www.wikihow.com/Remain-Upbeat-About-Menopause
Embracing Change Becoming Informed About Menopause Shaping a Positive Attitude Toward Menopause